Nr.

Referitor dosar 17810/09.10.2018

**DECIZIA ETAPEI DE ÎNCADRARE draft**

**SB xxx din xxxx**

Ca urmare a solicitării depuse de **SC PRODUCȚIE BOSTON FUNERARE SRL** cu sediul în **Brateiu**, str. **-,** nr. **549,**  jud. **Sibiu,** pentru proiectul **„Schimbare destinație grajd de porci în hală producție sicrie, extindere, amenajări exterioare și construcții anexe (copertină uscare lemn, depozit produs finit, platformă uscător, centrală termică și platformă siloz)”,** propus a fi realizat în **Brateiu,** str. **-,** nr. **-, intravilan, CF nr. 100181, nr. cad. 100181,** jud. **Sibiu,** înregistrată la Agenţia pentru Protecţia Mediului Sibiu cu nr. **17810** din **09.10.2018** **și a completărilor ulterioare,** în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Sibiu decide, ca urmare a consultărilor desfăşurate în cadrul şedinţei Comisiei de Analiză Tehnică din 06.02.2019 și 17.04.2019, că proiectul

„Schimbare destinație grajd de porci în hală producție sicrie, extindere, amenajări exterioare și construcții anexe (copertină uscare lemn, depozit produs finit, platformă uscător, centrală termică și platformă siloz)”, propus a fi realizat în Brateiu, str. -, nr. -, intravilan, CF nr. 100181, nr. cad. 100181, jud. Sibiu, nu se supune evaluării impactului asupra mediului şi nu se supune evaluării adecvate.

Justificarea prezentei decizii:

**I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:**

* Proiectul se încadrează în prevederile H.G. nr. 445*/*2009 privind evaluarea impactului anumitor proiecte publice şi private asupra mediului, fiind încadrat în Anexa 2 - lista proiectelor pentru care trebuie stabilită necesitatea efectuării evaluării impactului asupra mediului, pct. 13, lit. a „Orice modificări sau extinderi, altele decât cele prevăzute la pct. 22 din anexa nr. 1, ale proiectelor prevăzute în anexa nr. 1 sau în anexa nr. 2, deja autorizate, executate sau în curs de a fi executate, care pot avea efecte semnificative negative asupra mediului”;
* autorităţile care au participat la şedinţa Comisiei de Analiză Tehnică au exprimat puncte de vedere comune cu privire la proiectul analizat, respectiv că, proiectul nu poate avea impact semnificativ asupra mediului şi ca urmare nu este necesară efectuarea evaluării impactului asupra mediului;
* în urma parcurgerii etapei de încadrare prin analiza documentaţiei, întocmirea listei de control, analiza în şedinţa Comisiei de Analiză Tehnică, considerăm că prin lucrările şi măsurile prevăzute în proiect nu se vor afecta semnificativ factorii de mediu (apă, biodiversitate, aer, sol, aşezări umane, etc.).

**1.Caracteristicile proiectului**

a) mărimea proiectului – prin proiect se propune schimbarea destinației imobilului construit din grajd cu suprafața = 874 mp, în hală producție sicrie, prin modificarea și extinderea construcției, rezultând următoarele funcțiuni:

- hală producție, cu suprafața = 450,66 mp, care prevede spațiu prelucrare, grupuri sanitare, vestiare, depozit vopsele, spații acces, spațiu compresor la parter și sală de mese, grupuri sanitare, spații depozitare la etaj;

- hală asamblare, vopsitorie și uscare cu spații pentru finisaj, asamblare, ambalare cu suprafața = 295, 21 mp și spațiu vopsire/uscare cu suprafața = 249,04 mp.

- copertină închisă pe trei laturi pentru depozit cu suprafață = 148,42 mp și depozit de produse finite cu suprafața = 152,16 mp;

- spații pentru centrală termică, uscător lemn, siloz rumeguș, zdrobitor lemne;

Dotări specifice: cabină de vopsit, uscător lemn, zdrobitor lemne, circular electric, mașina de rindeluit, mașina de șlefuit, mașina de calibrat, mașina de frezat.

Capacitatea de producție: 450 sicrie/lună. Consumuri lunare materii prime și auxiliare: cherestea = 80 mc, grund =100 l, lac =100 l, catalizator = 100 l, diluant = 200 l.

Indici urbanistici:

Suprafață teren 4.495 mp

Suprafață construită existentă 874 mp

Suprafață construită totală: 1.482,83 mp

Suprafață construită desfășurată: 1.508,45mp

Circulații pietonale: 302,64 mp

Zona verde: 981,17 mp

Circulații auto: 1.488,36 mp

Parcare: 240,00 mp

POT existent: 19,45%

POT propus: 31,92%

CUT existent: 0,19

CUT propus: 0,34

Alimentarea cu apă se va realiza prin pompare, din sursă subterană, respectiv dintr-un puț forat existent, în scop igienico sanitar, întreținerea spațiilor verzi și PSI. Cerința de apă Q zi max. = 1, 08 mc/zi. Apele uzate menajere (Q med = 0,71 mc/zi) rezultate vor fi colectate prin intermediul rețelei de canalizare interne și conduse într-un bazin vidanjabil impermeabilizat, de unde vor fi vidanjate și transportate la cea mai apropiată stație de epurare, conform prevederilor Avizului de gospodărire a apelor nr. 35/05.04.2019.

b) cumularea cu alte proiecte – nu este cazul;

c) utilizarea resurselor naturale – apa în scop menajer Q zi max. 1,08 mc/zi și cherestea.

d) producţia de deşeuri – deșeurile din construcții rezultate în perioada amenajării și deșeurile de lemn, ambalaje contaminate, materiale lemnoase, menajere rezultate se vor colecta selectiv în spaţii special amenajate şi se vor valorifica/elimina prin societăţi autorizate;

e) emisiile poluante, inclusiv zgomotul şi alte surse de disconfort: emisii de gaze de la utilaje, mijloace de transport, particule rezultate în urma lucrărilor de excavare, manipulare materiale și zgomot, vibraţii pe timpul execuției lucrărilor; cabina de vopsire este prevăzută cu filtre pentru reținerea particulelor;

f**)** riscul de accident, ţinându-se seama în special de substanţele folosite – se vor respecta prescripțiile din fișele cu date de securitate;

**2. Localizarea proiectului**

2.1. utilizarea existentă a terenului – Proiectul respectă dispoziţiile art. 71 din O.U.G. nr. 195/2005 privind protecţia mediului, cu modificările şi completările ulterioare, imobilul este situat în intravilanul comunei Brateiu, zonă unități agricole (A) – fostă fermă zootehnică, învecinată cu zona de locuit Lm 2 la vest, conform Certificatului de urbanism emis de Consiliul Județean Sibiu.

2.2. relativa abundenţă a resurselor naturale din zonă, calitatea şi capacitatea regenerativă a acestora – nu este cazul.

2.3. capacitatea de absorbţie a mediului, cu atenţie deosebită pentru:

a) zonele umede – nu este cazul.

b) zonele costiere – nu este cazul.

c) zonele montane şi cele împădurite – nu este cazul.

d) parcurile şi rezervaţiile naturale – nu este cazul.

e) ariile clasificate sau zonele protejate prin legislaţia în vigoare, cum sunt: zone de protecţie a faunei piscicole, bazine piscicole naturale şi bazine piscicole amenajate, etc. – nu este cazul.

f) zonele de protecţie specială, mai ales cele desemnate prin Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. 5/2000 privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor Legii apelor nr. 107/1996, cu modificările şi completările ulterioare, şi Hotărârea Guvernului nr. 930/2005 pentru aprobarea Normelor speciale privind caracterul şi mărimea zonelor de protecţie sanitară şi hidrogeologică – nu este cazul.

g) ariile în care standardele de calitate a mediului stabilite de legislaţie au fost deja depăşite – nu este cazul.

h) ariile dens populate - nu este cazul.

i) peisajele cu semnificaţie istorică, culturală şi arheologică – nu este cazul.

**3.Caracteristicile impactului potenţial:**

* extinderea impactului: aria geografică şi numărul persoanelor afectate – impact local în perioada realizării lucrărilor și funcționare;
* natura transfrontalieră a impactului – nu este cazul;
* mărimea şi complexitatea impactului –impact potenţial redus, având în vedere caracteristicile şi măsurile prevăzute prin proiect; se vor respecta măsurile de reducere şi limitare a impactului asupra factorilor de mediu;
* probabilitatea impactului – redusă;
* durata, frecvenţa şi reversibilitatea impactului – impact potențial redus pe perioada de realizare a lucrărilor și funcționare.

**II. Motivele care au stat la baza luării deciziei etapei de încadrare în procedura de evaluare adecvată sunt următoarele:** Proiectul propus nu este localizat în arii protejate, nu intră sub incidenţa art. 28 din O.U.G. privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare.

**Condiţiile de realizare a proiectului:**

* respectarea legislaţiei în vigoare în domeniul protecţiei mediului;
* executarea lucrărilor conform proiectului avizat;
* respectarea prevederilor Avizului de Gospodărire a Apelor nr. SB 35 din 05.04.2019, emis de A.B.A. Mureș;
* obținerea avizului de securitate la incendiu și protecție civilă;
* respectarea condițiilor din avizele de specialitate emise pentru realizarea proiectului;
* se vor lua măsuri pentru evitarea poluării accidentale a factorilor de mediu pe toată durata execuţiei lucrărilor;
* nu se va degrada mediul natural sau amenajat, prin depozitări necontrolate de deşeuri;
* managementul deşeurilor generate de lucrări va fi în conformitate cu legislaţia specifică de mediu şi va fi în responsabilitatea titularului de proiect;
* materialele necesare executării lucrărilor se vor depozita în locuri bine stabilite, amenajate corespunzător, în vederea prevenirii poluării solului şi/sau subsolului;
* utilajele utilizate pe durata de realizare a lucrărilor, precum şi mijloacele de transport, vor avea o stare tehnică corespunzătoare, astfel încât să fie exclusă orice posibilitate de poluare directă sau indirectă a mediului înconjurător;
* în vederea reducerii nivelului de zgomot şi vibraţii beneficiarul va impune constructorului să nu folosească utilaje cu grad avansat de uzură care pot emite zgomote înalte, vibraţii şi poluanţi;
* organizarea de șantier se va face în incinta amplasamentului;
* suprafeţele de teren afectate temporar prin execuţia lucrărilor, vor fi aduse la starea iniţială, sarcina revenindu-i titularului proiectului.

**Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica Agenţia pentru Protecţia Mediului Sibiu, emitentul actului de reglementare.**

Prevederile prezentului act se pot revizui în condiţiile specificate în art. 41, din Legea nr. 292/2018, privind evaluarea impactului anumitor proiecte publice şi private asupra mediului, în cazul în care se constată apariţia unor elemente noi, necunoscute la data emiterii prezentei decizii etapa de încadrare.

Până la adoptarea unei decizii de către autoritatea competentă, este interzisă desfăşurarea oricărei activităţi sau realizarea proiectului, care ar rezulta în urma modificărilor care fac obiectul notificării (potrivit art. 16, alin. 5 din O.U.G. nr. 195/2005, privind protecţia mediului, aprobată cu modificări şi completări prin Legea nr. 265/2006, cu modificările şi completările ulterioare).

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu completările şi modificările ulterioare. Prezenta decizie poate fi contestată în conformitate cu prevederile Legii nr. 292/2018, privind evaluarea impactului anumitor proiecte publice şi private asupra mediului şi ale Legii contenciosului administrativ nr. 554/2004, cu completările şi modificările ulterioare.

**Prezenta decizie a fost emisă în 3 (trei) exemplare originale, fiecare având un număr de 3 (trei) pagini, semnate şi ştampilate: 1 ex. pentru solicitant, 2 ex. se arhivează la A.P.M. Sibiu.**